“เงินเยน” อ่อนค่ารอบ 24 ปี หลัง “แบงก์ชาติญี่ปุ่น” ตรึงดอกเบี้ยสวนเฟด
“เงินเยน” อ่อนหนักสุดในรอบ 24 ปี หลัง “ธนาคารกลางญี่ปุ่น” คงนโยบายการเงินแบบผ่อนคลายเป็นพิเศษ (Ultraeasy Monetary Policy) ในการประชุมวันนี้
“เงินเยน” อ่อนหนักสุดในรอบ 24 ปี หลัง “ธนาคารกลางญี่ปุ่น” คงนโยบายการเงินแบบผ่อนคลายเป็นพิเศษ (Ultraeasy Monetary Policy) ในการประชุมวันนี้
22 ก.ย. 2565

ผู้สื่อข่าวรายงานว่า เงินเยนอ่อนค่าลงรุนแรงที่สุดในรอบ 24 ปีเมื่อเทียบกับดอลลาร์สหรัฐในช่วงเช้านี้ หลังจากธนาคารกลางสหรัฐ (เฟด) ประกาศขึ้นดอกเบี้ย 0.75% ในการประชุมวานนี้ และธนาคารกลางญี่ปุ่น (BOJ) ยังคงใช้นโยบายการเงินแบบผ่อนคลายเป็นพิเศษ (Ultraeasy Monetary Policy) ในการประชุมวันนี้
ทั้งนี้เงินเยนอ่อนค่าแตะระดับบนของกรอบการซื้อขาย 145 เยนต่อดอลลาร์ในการซื้อขายที่ตลาดโตเกียวเช้านี้ ซึ่งเป็นการอ่อนค่ารุนแรงที่สุดในรอบ 24 ปี
โดยคณะกรรมการ BOJ มีมติคงอัตราดอกเบี้ยนโยบายไว้ที่ระดับ -0.1% และคงเป้าหมายอัตราผลตอบแทนพันธบัตรรัฐบาลอายุ 10 ปีไว้ที่ประมาณ 0% โดยการดำเนินการดังกล่าวสวนทางกับเฟดที่ติปรับขึ้นอัตราดอกเบี้ยระยะสั้น 0.75% สู่ระดับ 3.00-3.25% ซึ่งเป็นการปรับขึ้นดอกเบี้ย 0.75% ในการประชุม 3 ครั้งติดต่อกัน
สำหรับการดำเนินนโยบายที่สวนทางกับระหว่าง BOJ และเฟดส่งผลให้ส่วนต่างอัตราดอกเบี้ยของญี่ปุ่นและสหรัฐปรับตัวกว้างขึ้น ซึ่งทำให้เงินเยนทรุดตัวลงอีกในช่วงเช้านี้